open-index/open-wikipedia-markdown huggingface dataset:
Екваторија

**Екваторија** (арапски: الاستوائية) е регион во Јужен Судан. Првично, Екваторија била покраина на Египет, која се наоѓа на јужниот дел од Јужен Судан. Порано, во овој регион биле сметани и Уганда со езерото Алберт.

Екваторија била основана од Самјуел Бејкер во 1870 година. Во 1874 година Чарлс Џорџ Гордон бил назначен за гувернер, кој пак бил проследен од Емин-паша во 1878 година. Во 1880-те, Мухамед Ахмад го укинал статусот на покраина и водел џихадска војна. Овој режим бил отфрлен со помош на британските сили.

Позначајни населени места во Екваторија се Ладо, Гондокоро, Дуфиле и Ваделај. Последните две населби се денес во Уганда. За време на британскиот протекторат Судан, Екваторија била една од осумте покраини. Бахр ел Газал се отцепил од Екваторија во 1948 година. Во 1976 година, Екваторија била поделена на Источна Екваторија и Западна Екваторија. Денес, Источна, Западна и Централна Екваторија се сојузни држави на Јужен Судан, кој од 9 јули 2011 е независна држава.

## Поврзано
* Јужен Судан
* Региони во Јужен Судан
* Административна поделба на Јужен Судан

## Користена литература
* R. Gray, *A History of the Southern Sudan, 1839-1889* (London, 1961)
* Iain R. Smith : *The Emin Pasha Relief Expedition 1886-1890*, Oxford University Press, 1972

Екваторија
Категорија:Историски области
Киселец

мини|

**Киселец** (науч. *Rumex acetosa*) — повеќегодишно ливадско растение што му припаѓа на семејството на троскотите (*Polygonaceae*).

Достигнува височина од еден метар, со длабоко развиени корени во земјата. Листовите му се со издолжена форма, а стеблото е исправено, избраздено по целата должина и може да се јаде. Листовите се благо зашилени, со многу долги дршки и наизменично прираснати за стеблото. На врвот од растението има мали цветови во облик на црвеникаво обоени метлички. Се развиваат од мај до јули, а понекогаш после косење, по вторпат во есен.

Киселецот има потекло од Европа и најчесто расте по влажни ливади, пасишта и подрачја обраснати со трева. Исто така го има и покрај потоци и шумски чистини. Често расте во тревите и тоа во големи количини, поради што ливадите пред косење често се црвени. Се одгледува и во домашни градини.

За исхрана се користат пролетните листови што поблиску до земјата, кои се темнозелени и сочни. Обично се со должина од 7 до 15 см. Најдобро е да се берат кога стеблото сè уште не е целосно развиено (март-мај). Може да се берат и во есен. Лисјата имаат пријатен кисел и освежувачки вкус. Многу народи ги берат за јадење и поради тоа киселецот е едно од најпопуларните диви зеленчукови растенија.

Иако има многу пријатен вкус, во прехранбената вредност тој заостанува зад повеќето други растенија од семејството на троскотите. Неговите листови содржат оксална киселина, главно поврзани во форма на калиум нитрат. Затоа, не се препорачува честото земање киселец, особено не во големи количини, особено за лицата кои се сколни кон создавањето камења во бубрезите. Листовите содржат 40-80% mg витамин Ц, а околу 5 мг% каротин.

## Употреба

* Киселите листови се користат за салати и супи 
* Семето може да се смеле во брашно
* Во народната медицина се користи како лек против скорбут

## Забелешка

Листови слични на листовите на киселец има едно многу отровно растение, козлец (лат. Arum maculatum L). Листовите на козлецот, коишто се појавуваат во рана пролет, додека сè уште се мали можат да ги измамат само неискусните собирачи на треви, бидејќи, иако според контурите се слични на киселецот, тие имаат сосема друга боја и конзистенција. Во случај на сомневање на оваа разлика, не треба да се испробува вкусот на листовите, бидејќи отровните листови на козлецот предизвикуваат силно печење, потекувања и воспаление на слузницата на устата.

## Поврзано
* Пара бери киселец - народна песна во која се споменува киселецот

## Наводи


Категорија:Зеленчук
Категорија:Растенија опишани во 1753 година
Категорија:Лековити растенија
Категорија:Билки
Варварица (Бајрамовци)

**Варварица** — археолошко наоѓалиште во дебарското село Бајрамовци. Претставува средновековна црква. Се наоѓа на околу 1,5&nbsp;км југозападно од селото, десно од патот за границата со Албанија. На Клобушки пат, според традицијата, се наоѓал сакрален објект. Денес на ова место се гледаат грамади од градежен камен и варов малтер.

## Поврзано
*Црков — средновековна црква и некропола;
*Бајрамовци;
*Список на археолошки наоѓалишта во Дебарско;

## Наводи

Категорија:Бајрамовци
Црков (Бајрамовци)

**Црков** — археолошко наоѓалиште во дебарското село Бајрамовци. Претставува средновековна црква и некропола. Се ноѓа на 1&nbsp;км источно од селото, каде се среќаваат грамади од камења и варов малтер. Во непосредната близина се гледаат монолитни камени плочи од гробни конструкции.

## Поврзано
*Варварица — средновековна црква;
*Бајрамовци;
*Список на археолошки наоѓалишта во Дебарско;

## Наводи

Категорија:Бајрамовци
Црква (Баланци)

**Црква** — археолошко наоѓалиште во дебарското село Баланци. Претставува средновековна некропола. Се ноѓа на југоисточниот дел од селото, веднаш од десната страна на патот за селото Голем Папрадник, каде се среќаваат камени плочи од гробни конструкции.

## Поврзано
*Баланци;
*Список на археолошки наоѓалишта во Дебарско;

## Наводи

Категорија:Баланци
Западна Екваторија

**Западна Екваторија** (, ) е една од десетте сојузни држави во Јужен Судан. Државата има вкупна површина од околу 79,319&nbsp;км2 и население од околу 1,731,341. Главен град на оваа сојузна држава е Јамбио.

## Окрузи
Западна Екваторија е поделена на 10 окрузи:
* Јамбио
* Нзара
* Иба
* Езо
* Источен Мариди
* Тамбора
* Западен Мундри
* Мволо
* Наџеро
* Мундри

## Поврзано
* Јужен Судан
* Екваторија
* Административна поделба на Јужен Судан

## Надворешни врски
* Јужносуданско интернет радио 

Западна Екваторија
Источна Екваторија

**Источна Екваторија** (, ) е една од десетте сојузни држави во Јужен Судан. Источна Екваторија има површина од 82.542&nbsp;км2 и главен град на оваа држава е Торит.

## Административна поделба
Источна Екваторија на југ граничи со Уганда, на југоисток со Кенија и на северозапад со Етиопија. На запад се наоѓа  Централна Екваторија и Џонгелеј на север. Источна Екваторија е поделена на окрузи. Понатака, окрузите се поделени на пајами и бомаси. Секој окруз е управуван од окружен комесар, кој е назначен од претседателот на Јужен Судан. Окрузите на Источна Екваторија се:

* Торит
* Лафон
* Магви
* Икотос
* Буди
* Северна Капоета
* Јужна Капоета
* Источна Капоета

## Поврзано
* Екваторија
* Јужен Судан
* Сојузни држави во Јужен Судан

Источна Екваторија
АвгустаВесланд AW119 Коала

thumb|300px|Agusta A 119 Koala на њујоршката полиција
thumb|250px|Agusta A 119 Koala на саемот HeliRussia

Хеликоптерот е развиен од структурата на хеликоптерот А 109, но со: поинаков стоен трап (скии наместо тркала), подолг труп и пониска цена на чинење. На хеликоптерот е вграден четирикрак носечки ротор, со глава изработеа од титан, а краците од композитни материјали. Хеликоптерот може да понесе шест до седум патници или 1000 кг товар. Во спасувачки мисии може да понесе две носилки со три медицински лица. На хеликоптерот е вграден турбомлазен мотор Pratt & Whitney PT6B-37, еден од најдобрите мотори во својата класа.

## '''Основни податоци'''

- **Тип:** повеќенаменски хеликоптер

- **Класа:** лесен

- **Сместување:** еден или два пилоти и шест или седум патници

- **Земја на потекло:** Италија

- **Производител:** Agusta (Италија)

- **Статус:** прв лет во 1995, а употреба од 1997

- **Земји корисници:**

* САД
* Бразил
* Финска
* Мексико
* Јужна Африка

## '''Техничкотактички податоци:'''

- **Намена:** за цивилна и воена употреба

- **Мотор:** еден турбомлазен мотор P&W PTGB-37 со сила од 1,002 кс

- **Димензии:**

* Должина на ротори: 13,04 м
* Височина: 3,77 м
* Пречник на HP: 10,83 м
* Пречник на OP: 2 м

- **Тежини:**

* Празен: 1,430 кг
* Максимална: 2,850 кг
* Корисна: 1,420 кг

- **Перформанси:**

* Максимална V: 280 км/ч
* Крстосувачка V: 260 км/ч
* Макс. V во кач.: 588 м/мин
* Максимална H: 4,785 м
* Максимален долет: 887 км
* Трење на летот: 5 ч
* Вкупно гориво: 870 л

- **Опрема:** стандарна комуникациска и навигациска

Категорија:Хеликоптери
Категорија:Повеќенаменски хеликоптери
Rude Boy (песна)

„**Rude Boy**“ е песна од барбадоската пејачка Ријана. Напишана е од Микел С. Ериксен, Тор Ерик Хермансен, Естер Дин, Макеба Ридик, Роб Суајр, Робин Фенти, а продуценти се  Stargate и Роб Суајр за четвртиот студиски албум на Ријана, *[[Rated R]]* (2009).

Категорија:Песни на Ријана
4 март (родени)

}}|background-color:}|background-color:transparent}};"
 |valign="top" align="right"|1188&nbsp;
 |Бланка Кастиљска — сопруга на кралот Луј VIII.
 |- 
 |valign="top" align="right"|1678&nbsp;
 |Антонио Вивалди — венецијански свештеник и композитор.
 |- 
 |valign="top" align="right"|1878&nbsp;
 |Петар Успенски — руски филозоф.
 |-
 |valign="top" align="right"|1927&nbsp;
 |Перо Квргиќ — хрватски глумец.
 |- 
 |valign="top" align="right"|1934&nbsp;
 |Александар Митевски — македонски поет.
 |- 
 |valign="top" align="right"|1935&nbsp;
 |Бент Ларсен — дански шахист.
 |-
 |valign="top" align="right"|1947&nbsp;
 |Јан Гарбарек — норвешки џез-музичар.
 |-
 |valign="top" align="right"|1951&nbsp;
 |Кени Далглиш — шкотски фудбалер и тренер.
 |-
 |valign="top" align="right"|1951&nbsp;
 |Крис Риа — англиски рок-музичар.
 |- 
 |valign="top" align="right"|1954&nbsp;
 |Кетрин О'Хара — американска глумица.
 |- 
 |valign="top" align="right"|1954&nbsp;
 |Франсоа Фијон — француски премиер.
|- 
 |valign="top" align="right"|1961&nbsp;
 |Теодосиј Спасов — бугарски џез-музичар.
 |- 
 |valign="top" align="right"|1962&nbsp;
 |Мирсад Баљиќ — босански и југословенски фудбалер.
 |-
 |valign="top" align="right"|1965&nbsp;
 |Халед Хосеини — авганистански писател и лекар.
 |- 
 |valign="top" align="right"|1967&nbsp;
 |Еван Дандо — американски рок-музичар.
 |-
 |valign="top" align="right"|1968&nbsp;
 |Киријакос Мицотакис — грчки политичар.
 |-
 |valign="top" align="right"|1972&nbsp;
 |Јос Верстапен — холандски возач на Формула 1.
 |-
 |valign="top" align="right"|1974&nbsp;
 |Младен Крстаиќ — српски фудбалер и тренер.
 |- 
 |valign="top" align="right"|1982&nbsp;
 |Лендон Донован — американски фудбалер.
 |- 
 |valign="top" align="right"|1983&nbsp;
 |Зоран Балдовалиев — македонски фудбалер.
 |- 
 |valign="top" align="right"|1985&nbsp;
 |Хрвоје Чале — хрватски фудбалер.
 |- 
 |valign="top" align="right"|1990&nbsp;
 |Дрејмонд Грин — американски кошаркар.
 |-
 |valign="top" align="right"|1992&nbsp;
 |Бернд Лено — германски фудбалски голман. 
 |- 
|}

4 март
Неџметин Ербакан

**Неџметин Ербакан** (турски: *Necmettin Erbakan*) беше премиер на Турција во периодот од 1996 до 1997 година.

Во текот на 1970 година ја основал партијата за национален ред, која подоцна била забранета. Во текот на 1973 година ја основал Националната партија на благото. По воениот преврат во 1980 година бил уапсен и му била наложена забрана за политичка активност во период од десет години.

Ербакан бил на чело на коалициската влада во 1996 година, а една година подоцна бил принуден да поднесе оставка под притисок на армијата. Во јануари 1998 година Уставниот суд ја забранил Партијата на благосостојбата, на која Ербакан бил водач, со образложение дека ги загрозува секуларните принципи. Ербакан бил лишен од правото за учество во политичкиот живот.

Тој бил осуден на две години и четири месеци затвор во 2002 година поради фалсификување на партиски документи за злоупотреба на средства. Казната на крајот била преиначена во домашен притвор.

Ербакан бил духовен учител на сегашниот премиер и водач на Партијата на правдата и развојот Реџеп Таип Ердоган, кој денес го отфрлува исламистичкото минато и изјавува дека е заштитник на конзервативната демократија.
## Наводи

Категорија:Премиери на Турција
Категорија:Истанбулски технички универзитет
Месут Јилмаз

**Месут Јилмаз** (турски: *Mesut Yılmaz*) — турски политичар и премиер на Турција во периодот од 30 јуни 1997 до 11 јануари 1999 година.

Категорија:Премиери на Турција
Категорија:Починати во 2020 година
Булент Еџевит

**Булент Еџевит** (турски: *Bülent E cevit*)  ( во  -  во ) бил турски политичар и премиер на Турција во периодот од 1999 до 2002 година.

## Рани години

Еџевит е роден во семејство на професор во 1925 година, Се образувал на колеџот Роберт во Анкара, Лондон и на Харвард. Во Лондон завршил индиска литература и превел на турски едно од делата на Рабиндранат Тагоре.

## Политичка кариера

Во текот на 1946 година Еџевит се вклучил во политички води, прво како прес-аташе во турската амбасада во Лондон, а потоа како новинар, уредник и, конечно, колумнист во весникот „*Улус*“. Еџевит се приклучил во Републиканската народна партија (РПП) основана од Кемал Ататурк и во 1957, станувајќи најмлад член на парламентот. Девет години подоцна станал генерален секретар, а 1972 и водач на РПП, трета личност на оваа највисока позиција по самиот Ататурк.

На функцијата премиер бил избиран во 1974 година, истата година кога во септември бил принуден да се повлече, во 1977, од 1978 до 1979. Во осумдесеттите добил љубезна порака од воените генерали да се подготви „*за еден и пол час, доколку сака и заедно со сопругата*“ да биде однесен во затвор. По релативно кусиот затворски стаж, Еџевит добил забрана од десет години да не се занимава со политика. На сцената повторно се вратил и од 1999 до 2002 година ја извршувал функцијата премиер.

Неговата политичка кариера е исполнета со големи настани. Во 1974 година наредил инвазија на северниот дел од Кипар со цел да го заштити турското малцинство таму беше наречен „*втор Ататурк*“. Во 1999 година за време на неговиот петти мандат како премиер успеал да го стави зад решетки водачот на курдските бунтовници, Абдула Оџалан, обвинет за 30.000 жртви на неговата војна против Анкара. Истата година, тој започнал радикални реформи во земјата како цврста демонстрација на Турција да стане членка на Европската унија. Подоцна, тој ја одбил поканата заедно со Грција да се приклучи кон тогашната Европска економска заедница.

Во текот на 2001 година, Еџевит јавно влегол во судир со шефот на државата Ахмет Сезер, кој бил незадоволен од начините за справување со корупцијата на владата на чие чело стоел Еџевит. Сезер го обвинил премиерот дека покажал „*непочитување кое никогаш не било видено во историјата на нашата земја*“. Политичката криза довела до паѓање на турските берзи, затворање на илјадници претпријатија и милиони нови отпуштени од работа.

Во текот на својата политичка кариера, Еџевит преживеал девет обиди за атентат, од кои најопасни биле оние во Измир и во Њујорк, каде куршумите за малку го промашиле.

## Наводи

Категорија:Премиери на Турција
Категорија:Луѓе од Истанбул
Категорија:Турски поети
Категорија:Турски новинари
Категорија:Погребани во Турските државни гробишта
Agusta A-129 Mangusta

thumb|300px|Скица на хеликоптерот
thumb|250px|Agusta A 129 Mangusta кај Пајерн, Швајцарија
thumb|250px|Базична верзија Agusta A 129 Manugsta

Уште во педесеттите години, во италјанската армија се јавила идеја за противоклкопен хеликоптер, за разлика од другите западноедвропски држави, кои до свој борбен хеликоптер дошле со преправање на постојните хеликоптери. Во армијата на Италија распишале конкурс во 1972 година за проектирање нов специјализиран борбен хеликоптер, способен за дејства дење и ноќе и во лоши метеоролошки услови. Првиот прототип полетал на 11 септември 1983 година, а првите пет од вкупно шеесет нарачани сериски хеликоптери се испратени на италјанската копнена војска во базата Viterbo, во јули 1990 година, каде што е организирана преобука на посадите од оперативните единици. Хеликоптерот А-129 Mangusta е, во моментот, најсовремен борбен западноевропски хеликоптер во оперативна употреба.

## '''Основни податоци:'''

- **Тип:** борбен хеликоптер
- **Класа:** лесен
- **Сместување:** два пилоти (или пилот и стрлец) во тандем
- **Земја на потекло:** Италија
- **Производител:** Agusta (Италија)
- **Статус:** прв лет на 11 септември 1983 година, а употреба од 1990 година
- **Земји корисници:** Италија (армија)

## '''Техничкотактички податоци:'''

- **Намена:** за поддршка на трупи
- **Мотори:** два мотори Rolls-Royce Gem, со вкупна сила од 1,650 КС
- **Димензии:**

* Должина со ротори: 14,50 м
* Височина: 3,90 м
* Пречник на HP: 11,90 м
* Пречник на OP: 2,50 м

- **Тежини:**

* Празен: 2,529 кг
* Максимална: 4,100 кг
* Боен товар: 1,200 кг

- **Перформанси:**

* Максимална брзина: 250 км/ч
* Макс. V на кач.: 612 м/мин
* Максимална височина: 4,725 м
* Траење на летот: 2 ч
* Максимален долет: 800 км

- **Опрема:** стандарна комуникациска, навигациска и опрема за вооружување
- **Вооружување**: осум противоклопни наведувани ракети TOW24; ненаведувани ракети од 81 мм; ракети воздух-воздух; топ

## '''Варијанти:'''

* **A 129** - базична италјанска армиска верзија
* **A 129 Scout** - предвидена извидувачка верзија, со монтиран нишански уред во оска над носечкиот ротор и топ во носна турела
* **A 129 Shipborne** - предложена морнаричка верзија

Категорија:Хеликоптери
Категорија:Борбени хеликоптери
2020-ти

**2020-тите** („две илјади и дваесеттите“) — тековното десетлетие кое започна на 1 јануари 2020, а ќе заврши на 31 декември 2029 г. Ова е третото десетлетие на XXI век и III милениум.

Tековната пандемија на COVID-19, руската инвазија на Украина и забрзувањето на глобалното затоплување се само некои од случувањата кои досега ги обележаа 2020-тите.

## Значајни прогнози и познати настани
* Взаемодејството на трете главни декадни сончеви циклуси дека престои намалување на сончевата активност, со нискоенергетски период околу 2020 г.  Според написот на Џон Мадокс во списанието „Nature“, ова може да го ублажи глобалното затоплување (барем привремено) во 2010-тите и 2020-тите.
* Под претпоставка дека атлантската повеќедекадна осцилација минува низ 70-годишен квазициклус (по највисоките точки во ≈1880 и ≈1950 г), тековната глобална фаза веројатно ќе ја достигне највисоката точка во текот на оваа деценија.
* Вселенските агенции ЕСА (Европа), КНВУ (Кина), ФКА (Русија), и ИСРО (Индија) планираат секоја од нив да испрати екипаж на Месечината.
* Според извештај на Националниот совет за разузнавање, САД ќе се соочи со релативен пад на нивната економска и воена моќ, поради подемот на поновите велесили како Кина, Индија и ЕУ и домашните ограничувања на глобалното водство.
* Војаџер 2 треба да престане да емитува на Земјата.

* Футуристот Реј Курцвајл прогнозира дека 2029 е најверојатна година кога би се случил епохалниот момент во разојот на вештачката општа интелигенција. Тој очекува дека во овој период сметачите ќе достигнат човечка интелигенција, и дека набргу ќе gi надминат човечките умствени способности.
* Intel прогнозира дека до 2029 суперсметачите ќе достигнат способност од зетафлопни размери.
* Се предвидува дека кон крајот на деценијата светското население ќе надмине 8 милијарди, за половина милијарда повеќе од 2020, што претставува забавување на порастот во '10-тите, кога се прогнозира населението да се зголеми за 700 милиони.

## Наводи

Категорија:21 век
Историја на светското население

мини|десно|300п|Забележан и прогнозиран прираст на населението во светот и неговите региони од 1950 до 2050 г. (изразено во милиони)
Ова е список на **податоци и проценки за бројот на [[население]]то** во светот во изминатите и идните периоди, од разни извори. Проценките за населението пред 10.000 г. п.н.е. се изведени само од археолошки наоди.

Човечкиот род последен пат дошол до работ на изумирање (тесно грло) во 70.000 г. п.н.е. поради Топската катастрофа. Според Универзитетот на Илиноис во Урбана-Шампејн, вкупното човечко население во светот (*Homo sapiens* во Африка) се свело на бројка помеѓу 1000 и 10.000 плодни парови.

Годините се наведени според астрономскиот начин на броење, при што негативните броеви приближно ѝ одговараат на соодветната година п.н.е. (на пр. -10000 = 10,001 п.н.е.). Табелата почнува од периодот на Доцниот леден максимум, кога мразот се стопил и луѓето почнале да се шират на северната полутопка.

## Наводи

Категорија:Демографија
Категорија:Население
Влаи (Брештани)

**Влаи** или **Лаи** — археолошко наоѓалиште во дебарското село Брештани. Претставува средновековна населба и некропола. Се наоѓа на околу 2&nbsp;км северозападно од селото, на десниот брег на Брештанска Река, каде во приватна нива се забележуваат фрагменти од керамички садови, ќерамиди, тули, а според кажувањето на сопственикот на нивата, при орањето наидувал на темели од објекти ѕидани од камен и варов малтер. На околу 250&nbsp;м источно има камени плочи од гробни конструкции.

## Поврзано
*Машатлак — средновековна некропола;
*Долно Поличе — населба од доцноантичко време;
*Поличе — средновековна црква и некропола;
*Брештани;
*Список на археолошки наоѓалишта во Дебарско;

## Наводи

Категорија:Брештани
Машатлак (Брештани)

**Машатлак** — археолошко наоѓалиште во дебарското село Брештани. Претставува средновековна некропола. Се наоѓа во центарот на селото, каде се гледаат остатоци од гробови со конструкции од камени плочи, поставени во правец исток-запад.

## Поврзано
*Влаи — средновековна населба и некропола;
*Долно Поличе — населба од доцноантичко време;
*Поличе — средновековна црква и некропола;
*Брештани;
*Список на археолошки наоѓалишта во Дебарско;

## Наводи

Категорија:Брештани
Долно Поличе (Брештани)

**Долно Поличе** — археолошко наоѓалиште во дебарското село Брештани. Претставува населба од доцноантичко време. Лежи на десниот брег на Брештанска Река, оддалечена околу 1&nbsp;км источно од селото. При обработувањето на нивите мештаните наидувале на темели од објекти. По површината има фрагменти од керамички садови, питоси, имбрекси, тегули и многу градежен материјал.

## Поврзано
*Влаи — средновековна населба и некропола;
*Машатлак — средновековна некропола;
*Поличе — средновековна црква и некропола;
*Брештани;
*Список на археолошки наоѓалишта во Дебарско;

## Наводи

Категорија:Брештани
Поличе (Брештани)

**Поличе** или **Тумка** — археолошко наоѓалиште во дебарското село Брештани. Претставува црква и некропола од средниот век. Се наоѓа на 1,5&nbsp;км југозападно од селото, каде на десниот брег на Брештанска Река се наоѓа грамада од кршен камен, а околу неа гробови со конструкции од камени плочи.

## Поврзано
*Влаи — средновековна населба и некропола;
*Машатлак — средновековна некропола;
*Долно Поличе — доцноантичка населба;
*Брештани;
*Список на археолошки наоѓалишта во Дебарско;

## Наводи

Категорија:Брештани
Сулејман Демирел

**Сулејман Демирел** (турски: *Süleyman Demirel*)  ( во - 17 јуни 2015, Анкара) е турски политичар.

## Биографија
[мини|лево|[Бил Клинтон и Демирел, 1999]]
Демирел завршил на Техничкиот универзитет во Истанбул во 1948 година. Во текот на 1968 година влегол во политичкиот живот на земјата и бил избран за пратеник во турскиот парламент од партијата на справедноста. По три години застанал на чело на партијата, а на 27 октомври 1965 година тој станал најмладиот премиер на Турција. Во текот на својот мандат водел политика на зближување на земјата кон НАТО, а во меѓу време вовел редица реформи за развој на селското стопанство.

Во текот на есента 1979 година бил повторно избран за премиер, но следната година во текот на септември бил извршен воен преврат, па на Демирел му било забрането да се занимава со политика.

Во текот на 1987 година, тој повторно станал премиер, а во 1993 година станал претседател на Турција, и на таа функција останал до 2000 година.

## Наводи

Категорија:Истанбулски технички универзитет
Категорија:Премиери на Турција
Категорија:Претседатели на Турција
Категорија:Носители на Големиот крст од посебна класа на Орденот за заслуги за СР Германија
Категорија:Починати во 2015 година
Абдула Ѓул

мини|десно|200px|исправено|Абдула Ѓул во 2011

**Абдулах Ѓул** (турски: *Abdullah Gül*)  ( во ) е турски политичар, поранешен претседател и премиер на Турција.

Завршил економија на Истанбулскиот универзитет. Во текот на 1991 година бил избран за пратеник во турското собрание. До 1995 година бил член на буџетната комисија на турскиот парламент. По забраната на неговата партија, тој станал член на происламистичката партија и станал повторно пратеник. Кога и таа партија била забранета, тој основал сам своја партија, и станал премиер на земјата, по кое бил заменет од Реџеп Таип Ердоган. На 27 август 2007 година тој станал претседател на Турција.

Категорија:Истанбулски универзитет
Категорија:Премиери на Турција
Категорија:Претседатели на Турција
Категорија:Живи луѓе
Категорија:Родени во 1949 година
Кахамарка

**Кахамарка** () — град во Перу и главен град на регионот Кахамарка. Кахамарка се наоѓа во планинскиот регион на Перу на околу 2.700 метри надморска височина и има население од околу 135.000 жители. Кахамарка има екваторска клима со топли и суви лета кои создаваат плодна почва во околината на градот. Овој град во Перу е познат по производството на сирење и млечни производи. Покрај тоа, Кахамарка е познат по црквите и изворите на топла вода или наречени *Инка бањи*. Во околината на градот исто така има неколку минерални наоѓалишта. Како и да е, Кахамарка во перуанската и светската историја, е познат по фактот што токму во овој град е ставен крајот на Тавантинсују, кога се одржала познатата Битка кај Кахамарка и при таа битка е заробен и убиен последниот Сапа Инка - Атахуалпа.

## Познати личности
* Карлос Кастанеда (1925-1998) — перуанско-американски духовен писател

## Наводи

## Поврзано
* Градови во Перу
* Регион Кахамарка
* Атахуалпа

## Надворешни врски

* 
* Карта на Кахамарка 
* Информации и слики за патување во Кахамарка 
* Miracle Village International  - хуманитарна организација во Кахамарка
* Villa Milagro 
* Davy College

Категорија:Градови во Перу
Категорија:Кахамарка (регион)
Категорија:Населени места основани во 15 век
Категорија:Населени места основани во 1533 година
Ика

**Ика** () е град во Перу и главен град на регионот Ика. Регионот на градот Ика бил населен уште предколумбовиот период со староседелско население, но сепак шпанскиот конкистадор Луис де Кабрера тврдел дека го основал градот во 1563 година. Во 2005 година, Ика имал население од околу 219.856 жители, но точната бројка не може да се утврди бидејќи регионот настрадал од земјотресот во 2007 година. Градот се наоѓа на реката Ика, околу 300 километри јужно од Лима. Градот е во пустински предел, во близина на перуанскиот брег. Нешто појужно од градот се наоѓа градот Наска.

## Поврзано
* Перу
* Градови во Перу
* Регион Ика
* Камени Ика

## Надворешни врски
*Оази Ика и Хуакачина 
*Историја на Перу: Ика 
*Регионален музеј Ика 

Категорија:Градови во Перу
Категорија:Населени места основани во 1563 година
AgustaWestland AW139

thumb|300px|AgustaWestland AW139 на Поморска безбедност и спасување општество
thumb|250px|AgustaWestland HH-139 на Италијански на воздухопловните сили

Хеликоптерот е развиен во соработка на две компании, италјанската Agusta и американската Bell Textron Company поради задоволување на потребата на пазарот од таква категорија на хеликотпери. Хеликоптерот се наоѓа во фаза на испитување и се очекува набргу да влезе во производна фаза. Хеликоптерот е предвидено да носи 15 патници или 2,500 кг корисен товар и во него ќе биде вградена најнова технологија.

## Основни податоци:
thumb|250px|Agusta/Bell AB-139 на воздухопловното шоу во Фарнброу јули 2006
- **Тип:** транспортен хеликоптер

- **Класа:** среден

- **Сместување:** два пилоти и 15 патници

- **Земја на потекло:** Италија/САД

- **Производители:** Agusta Aerospace Corporation (Италија) и Bell Textron Company (САД)

- **Статус**: прв лет во 2001 година

- **Земји корисници:** заинтересирани Италија и САД

## Техничкотактички податоци:

- **Намена:** за цивилни потреби
- **Мотори:** два турбомлазни мотори Pratt & Whitney Canada PT6C-67C, со вкупна сила од 2,500 кс
- **Димензии:**

* Должина на трупот: 13,53 м
* Должина со ротори: 16,65 м
* Височина: 3,20 м
* Пречник на НР: 13,80 м

- **Тежини**

* Празен: 2,500 кг
* Максимална: 6,000 кг

- **Перформанси:**

* Максимална брзина: 310 км/ч
* Крстосувачка брзина: 278 км/ч
* Макс. V во кач.: 234 м/мин
* Максимална височина: 3,600 м

- **Опрема:** стандарна комуникациска и навигациска

Категорија:Хеликоптери
Категорија:Транспортни хеликоптери
Список на градови во Перу

Ова е **список на градови во [[Перу]]**. Најголема метрополитска област во Перу е Лима-Калао со над 8.472.935 жители според пописот од 2007 година. Во прилог следува список на градовите во Перу, каде се наведени бројките за вкупното население на градовите по пописи и регионите каде се наоѓаат истите.

Метрополитска област во Перу се сметаат градови со над 250.00 жители. Еден град за агломерација се смета тој што има над 20.000 жители. Градовите кои имаат под 20.000 жители се сметаат за урбани центри.

## Поврзано
*Перу
*Региони во Перу
*Покраини во Перу

## Надворешни врски
* Национален институт за статистика и информатика на Перу 

*
Перу
Македонско друштво „Илинден“ - Тирана

thumb|right|150px|Лого на здружението.
**Македонското друштво „Илинден“**' од Тирана е формирано 6 февруари 2009 во Албанија. Друштвото е формираноод група граѓани со македонско потекло што живеат во главниот град на Албанија и цел на друштвото е заштита на македонското малцинство во Тирана и Голо Брдо.

## Цели и задачи
За основни задачи на македонското друштво „Илинден“ се утврдени заштитата и афирмацијата на македонскиот етнички, јазичен, културен, верски, историски и државен идентитет, континуитет и наследство на Македонците во главниот град на Република Албанија, како и интеграцијата на Македонците во политичкиот систем и институциите на власта во градот Тирана. Претседател на македонското друштво „Илинден“ од Тирана е Никола Ѓурѓај.

## Поврзано
* Македонци во Албанија
* Мала Преспа
* Голо Брдо

## Надворешни врски
* Официјално мрежно место
*Првиот број од списанието „Илинден“

Категорија:Македонци во Албанија
Категорија:Тирана
Категорија:Македонски организации во дијаспората
Категорија:Појавено во 2009 година во Македонија
Икитос

**Икитос** () е град во Перу и најголем град во перуанската Амазонија со население од  370,962 жители. Икитос е главен град на регионот Лорето и покраината Мајнас.

Икитос се наоѓа на реката Амазон и е на надморска височина од 106 метри. Во близина на градот се наоѓаат утоките на реките Укајали и Марањон, двете главни притоки на Амазон во Перу. Долг период, Икитос било главно пристаниште во регионот, бидејќи е опколен од три реки. До Икитос може да се стигне со брод или авион, но исто така има пат до Наута, мал град кој е оддалечен од Икитос околу 100 километри. Трговски бродови со товар од  3.000 или 9.000 тони and  можат да стигнат до градот од Атлантскиот Океан преку реката Амазон. Главни сообраќајни средства во градот се автобусите, мотоциклите, автомобилите и мали бродови. Градот има топла и влажна клима.

## Збратимени градови
* Манаус, Бразил
* Летисија, Колумбија

## Значајни личности од Икитос
* Сезар де Араухо, писател и сликар (1910–1970).

## Наводи

## Поврзано
* Перу
* Градови во Перу
* Покраина Мајнас
* Регион Лорето

## Надворешни врски
* Покраински општини во Мајнас  
* Истражен институт на Перуански Амазон 
* Национален универзитет на перуански Амазон 
* ikitos.com -виртуелна заедница Икитос  
* Статија на New York Times: Евреите во Икитос
* The Iquitos Times

Икитос
Категорија:Населени места основани во 1764 година
Пуно

**Пуно** () е град во Перу кој се наоѓа на бреговите на езерото Титикака. Пуно е главен град на покраината Пуно и регионот Пуно и има население од околу 100,000 жители. Овој град бил основан од поткралот Педро Антонио Фернандес де Кастро како главен град на покраината Паукарола под името **Сан Хуан Баутиста де Пуно**. Ова име подоцна било променето во **Сан Карлос де Пуно** во чест на шпанскиот крал. Во Пуно, денес има неколку катедрали од колонијалниот период и градот важи за центар на перуанскиот фолклор.

## Галерија

|Floating islands
File:Lake Titicaca Puno Peru.jpg|Езерото Титикака и брегот на Пуно.
File:Puno and Titicaca.jpg|Пуно и Титикака
File:Floating Islands Puno.jpg|Пловечки острови


## Поврзано
* Перу
* Градови во Перу
* Регион Пуно

## Надворешни врски
* Музика во Пуно
* Општи информации за патување во Пуно 
* MSN Map - elevation = 3808m 
 

Категорија:Пуно
Каљао

**Каљао** () е најголемо и најзначајно пристаниште во Перу. Градот е дел од **Уставната покраина Каљао** која воедно е и единствена покраина во **регионот Каљао**. Каљао се наоѓа западно од Лима и е дел од метрополитенската област Лима. Оваа метрополитенска област е составена од Каљао и Лима и во неа живее една третина од населението на државата. На север, исток и југ се наоѓа покраината Лима, а на запад Каљао излегува на Тихиот Океан.

## Окрузи
Калао е поделен на шест окрузи, каде секој округ е управуван од градоначалник. Окрузите на Каљао се:

* 1 Белависта
* 2 Каљао (Центар)
* 3 Кармен де ла Легуа Рејносо
* 4 Ла Перла
* 5 Ла Пунта
* 6 Вентанила

 *Остатокот од регионот Каљао е составен од островите [[Сан Лоренцо (острови во Перу)|Сан Лоренцо]], [[Ел Фронтон (острови)|Ел Фронтон]] и [[Кавинзас (острови)|Кавинзас]] кои имаат околу 17.63&nbsp;км<sup>2</sup>.*

## Наводи

## Поврзано
* Перу
* Метрополитенска област Лима
* Лима
* Градови во Перу

## Надворешни врски

* Општина Каљао 
* Сè за Каљао 
* Меѓународен аеродром Хорхе Чавес 
* Национален универзитет Каљао 
* Острови Паломино 
* Регионална влада на Каљао

Категорија:Каљао (регион)
Категорија:Градови во Перу
Категорија:Населени места основани во 1537 година
Пиура

**Пиура** () е град во Перу и главен град на регионот Пиура, како и на покраината Пиура. Пиура има население од околу 377,496 и се наоѓа во северниот дел од земјата во близина на еквадорската граница. Пиура е  третиот шпански колонијален град во Јужна Америка и прв во Перу основан од шпанскиот конкистадор Франсиско Писаро. Пиура бил основан во јули 1532 година под името „Сан Мигел де Пиура“ и градот објавил независност на 4 јануари 1891 година.

## Збратимени градови
*  Бахија Бланка, Аргентина
*  Трухиљо, Шпанија

## Наводи

## Поврзано
* Перу
* Градови во Перу
* Регион Пиура

Категорија:Градови во Перу
Категорија:Населени места основани во 1532 година
Список на државни птици во САД

Ова е **список на државни птици во САД** кои се определeни од државните законодавства посебно. Селектирањето на државните птици започнало во 1927 кога законодавствата на  Алабама, Флорида, Мејн, Мисури, Орегон, Тексас и Вајоминг ги одбрале нивните државни птици. Последната држава која ја избрала својата птица била Аризона во 1973.

## Наводи


Државни, на САД
City of Blinding Lights

"**City of Blinding Lights**" е песна од рок бендот U2. Тоа е петтата песна од нивниот албум од 2004, *[[How to Dismantle an Atomic Bomb]]* и бил издаден како четврти сингл од албумот на 6&nbsp;јуни, 2005. Песната се искачила на топ десет хитовите во Ирска, во Обединетото Кралство, и неколку други држави. Музичкотот видео е снимано во Ванкувер, Британска Колумбија.

Првите верзии на песната се развиле уште за време на сесиите на албумот *[[Pop (албум од U2)|Pop]]* во 1997 година. Текстот е напишан од водечкиот пејач на групата, Боно, кој бил инспириран од своето прво патување во Лондон, а исто така и од искуството на настапот на гупата во Њујорк за Терористичките напади од 11 септември 2001 година Исто така тој во песната е инспириран и од неговата врска со својата жена. Звукот на песната е спореден со тонот на албумот на U2 од 1984 година, *[[The Unforgettable Fire]]* и нивниот сингл од 1987 "Where the Streets Have No Name".

"City of Blinding Lights" е добро примена меѓу обожавателите и критичарите, има добиено многу пофалби, а ги има освоено и Греми Награди за Најдобра Рок Песна на церемонијата во 2006. Песната за првпат била испеана во живо за време на турнејата, Vertigo Tour, кога била испеана како песна со која започнала таа турнеја и оттогаш е испеана на секој концерт и на секој настап во живо на U2. Песната е користена во епизодите на сериите *[[The Simpsons]]* и *[[Entourage (ТВ серија)|Entourage]]*, и во филмот *[[Ѓаволот носи Прада]]*. Барак Обама ја користел во неговите кампањи, за време на Претседателски избори на Соединетите Американски Држави во 2008 и ја вклучил во една од неговите омилени песни. U2 ја изведувале песната на неговата кога тој победил на изборите.

## Позадина и инспирација

U2 ја развиле песната "City of Blinding Lights" од песна наречена "Scott Walker", извадок од албумот на бендот од 1997 година, *[[Pop (албум од U2)|Pop]]*.

Категорија:U2
Ахмед Сезер

**Ахмед Сезер** (турски: *Ahmet Necdet Sezer*)  ( во Афјонкарахисар} е турски политичар и претседател на Турција во периодот од 2000 до 2007 година.

Матурирал во 1958 година во родниот град. Тој завршил право на Анкарскиот универзитет. Во текот на 1983 година станал судија, а подоцна станал уставен судија. Во 1998 година станал претседател на Уставниот суд.

На 5 мај 2000 година бил избран за претседател на Турција од страна на Турскиот парламент. Во текот на својот мандат, тој помилувал повеќе од 260 затвореника.

Категорија:Живи луѓе
Категорија:Претседатели на Турција
Категорија:Родени во 1942 година
Agusta/Bell AB-206

**Компанијата Agusta** лиценцирано го произведува хеликоптерот AB 206, инаку производ на американската компанија Bell, пред сè за пазарот во Италија, односно за нејзините воени и за цивилни потреби. Во хеликоптерот е вграден турбомлазен мотор Allison 250 C20 R4 и хеликоптерот може да понесе пет патници.


Image:Bell_206L3_(D-HASA).jpg|Agusta/Bell 206L-3.
Image:TexasRanger-N206L.jpg|Agusta/Bell 206L TexasRanger во 1981.
Image:ZS-RUM.jpg||206L-3 LongRanger III


Категорија:Хеликоптери
Категорија:Повеќенаменски хеликоптери
Реџеп Таип Ердоган

**Реџеп Таип Ердоган** (; ) — турски политичар кој е претседател на Турција од 2014 година. Ердоган бил премиер на Турција од 2003 до стапувањето на претседателската функција во 2014 година и градоначалник на Истанбул од 1994 до 1998 година. Тој е основач на Партијата на правдата и развојот (АКП) која ја водел од 2001 до 2014 година. Во 2017 година одново го презел раководството на партијата откако во Турција се одржал референдум за одобрување на 18 уставни амандмани. Ердоган има политичка позадина наклонета кон исламизмот, и е самопрогласен конзервативен демократ. За време на неговото владеење промовира социјално-конзервативни и популистички политики.

## Животопис
Во текот на 1967 година, Ердоган живеел во Истанбул. Завршил на факултетот на факултетот за менаџмент во 1981 година. На осумнаесет години стапил за првпат во политичките води. Во текот на 1969-1982 година бил полупрофесионален фудбалер.

## Политичка кариера
За градоначалник на Истанбул бил избран на локалните избори од 27 март 1994 година. Подоцна, тој бил одусен на казна затвор поради потикнување на верска омраза. По ова, тој ја основал Партијата за правда и развој. Партијата, по само една година од своето основање, во 2002 година забележала победа на парламентарните избори. Во почетокот, Ердоган не бил премиер, туку на таа функција стапил на 14 март 2003 година.

Како премиер, Ердоган спровел бројни реформи. По 45 години, преговорите за пристапување на Турција во ЕУ биле отворени за време на неговиот мандат. Паралелно со ова, инфлацијата, која со децении имала негативно влијание врз економијата на земјата, била донесена под контрола и на турската лира и биле отстранети шест нули. Каматните стапки на јавниот долг биле намалени, а доходот по жител на Турција значително пораснал. Неговата партија победила на изборите од 2007 година.

Ердоган, исто така бил цел на многу критики, во прв ред поврзани со нарушувањето на секуларнииот карактер на државата.

Во 2009 година, Ердоган станал популарен помеѓу арапскиот свет, обвинувајќи го израелскиот претседател Шимон Перес дека израелската офанзива е злосторство против човештвото поради убивањето на палестинските деца и цивили. По ова, тој во Турција бил пречекан како национален херој. Во текот на 2010 година, тој ја посетил Атина, што претставувало историски настан за односите помеѓу двете земји.

Во 2014 година, на периферијата на Анкара била отворена новата претседателска палата со 1.150 соби, што предизвикало критики како непотребна екстраваганција и демонстрација на тоталитарната власт. Истовремено, Ердоган бил обвинет за мегаломанија и за градење на култ на личноста. Во март 2015 година, лекарот на Ердоган, Џевдет Ердол изјавил за весникот „Хуриет“ дека храната што ја јаде Ердоган постојано се проверува поради неговиот страв да не биде отруен. Исто така, тој најавил дека во претседателската палата ќе се изгради лабораторија за анализата на храната што се подготвува за претседателот.

## Наводи


Категорија:Премиери на Турција
Категорија:Претседатели на Турција
Категорија:Градоначалници на Истанбул
Категорија:Живи луѓе
Малешевско-пирински дијалект

мини|350п|десно|

**Малешевско-пиринскиот дијалект** спаѓа во Источната група на Источно и јужно  македонско наречје. Се зборува во Малешевијата, Пијанец, делови од Осоговијата и во Горноџујамско, Светиврачко, Петричко и Разлошко во Пиринска Македонија.

## Фонолошки одлики
* старословенскиот глас Ѫ (он) преминал во *а* : даб, габа, важе
* замена на старословенските ерови Ъ > о, Ь > е : бочва, сон, дош, свекор, пекол, ден, темен, тенка
* употреба на согласната група *шч* и  *жџ* на местото на старословенските *tj, *dj : кашча, гашчи, ношческа, плешчи, вежџа, межџа, нужџа
* измена на самогласките :полн > п'н, болва > б'а, волна > в'на, жолт > ж'т, солза > с'за
* самогласно *л* и *р*:  длг, клбо, крв, трн, грло, дрво
* употреба на предлог (во град > у градо)
* употреба на архаичната *х* наместо *в* на крајот на зборот (видов > видох): бух(був), страх(страв)
* испуштање на буквата *т* при членувањето на именките (братот > брато)
* меки согласки *љ* и *ќ* на крајот на зборот: сољ, кронџуљ, темељ, жељќа, точиљќа

## Морфолошки одлики
* сегашно време 1л.ед. со *а* : ода (одам), печа (печам), пија (пијам)
* употреба на наставката *-ове* за множина : волове, носове
* употреба на предлозите *воф*(во) и *сос*(со)
* употреба на глаголски прилог со наставка -јќи : одејќи, викајќи
* употреба на наставка за имперфект - *шеа* : одешеа (одеа), викашеа (викаа), пијешеа (пиеја)
* акцент врз наставката за 1л.ед.аорист кај глаголи на *ох* : пеко́х, реко́х, влего́х

## Лични заменки
### Еднина
* Јас
* Ти
* Он
* Она
* Оно

### Множина
* Ние
* Виe
* Тие, Они

## Надворешни врски
* Речник на малешевски зборови  со литературно македонско и англиско толкување
* Аудиоматеријал од говорот од Берово од збирката на Божидар Видоески - Фонотека на Центарот за ареална лингвистика при МАНУ 
* Аудиоматеријал од говорот од с. Владимирово, Беровско од збирката на Божидар Видоески - Фонотека на Центарот за ареална лингвистика при МАНУ 

Категорија:Македонски дијалекти
Дијалект
Дијалект
Административна поделба на Перу

**Административната поделба на [[Перу]]** била менувана во различни облици низ историјата, уште од моментот на независноста па сè до 2002. Административните единици се менувале во замиснист од политичките околности, децентрализацијата и зголемувањето на населението. Така, денес Перу е поделен на 25 региони кои се составени од покраини, а покраините се составени од окрузи.

## Денес

Територијата на Перу, според законот за регионализација на државата од 18 ноември 2002, е поделена на 25 региони. Овие региони се поделени на покраини, кои пак се составени од окрузи. Денес во Перу има 25 региони, 195 покраини и 1833 окрузи. Покраината Лима, која се наоѓа во централниот крајбрежен регионм е уникатна и не припаѓа на ниту една од дваесет и петте региони.

## Наводи

## Поврзано
* Перу
* Региони во Перу
* Покраини во Перу
* Окрузи во Перу

## Надворешни врски
*  Национален институт за статистика и информатика 
* Информации за Перу 


Категорија:Децентрализација
Тансу Чилер

**Тансу Чилер** (турски: *Tansu Penbe Çiller*)  ( во } е турски политичар и Премиер на Турција во периодот од 1993 до 1996 година. Таа е единствената жена, која досега била на функцијата премиер на Турција.

Во текот на нејзиното управување, на 31 декември 1995 година стапил во сила царинскиот сојуз помеѓу Турција и ЕУ. Во нејзино време била модернизирана турската армија и истата се претворила во една од најсилните војски во светот. Успеала да ги убеди САД и ЕУ дека Курдската работничка партија треба да биде вклучена во списокот на меѓународните терористички организации.

## Наводи

Категорија:Живи луѓе
Категорија:Универзитет Богазичи
Категорија:Премиери на Турција
Категорија:Луѓе од Истанбул
Категорија:Турски економисти
Категорија:Турски научници
Неџати Шашмаз

**Неџати Шашмаз** (турски: Necati Şaşmaz) (роден на  година во Елазиг) е турски глумец, најпознат по неговата глума во турската серија Kurtlar Vadisi (Долината на волците и Kurtlar Vadisi Pusu Долина на волците: Заседа), вклучувајќи ги и Долината на волците - Ирак, Долината на волците - Терор, Долината на волците - Палестина.

Шашмаз е роден во Елазиг, како најстар син на Абдулкадир Шашмаз. Студирал туризам и менаџмент во Турција и Канада. Шест години живеел во САД. На 11 септември 2001 година требало да се врати во САД, но поради терористичките напади, го одложил патувањето.

Во Истанбул, Неџати Шашмаз се сретнал со познатиот турски режисер Осман Синав, кој му ја понудил главната улога во Долината на волците. Во филмот тој ја игра улогата на Полат Алемдар. Серијата му овозможила Шашмаз да стане еден од најпопуларните турски глумци, и покрај тоа што нема никакво глумечко образование. Алп Навруз

## Наводи

Категорија:Живи луѓе
Категорија:Турски глумци
Категорија:Луѓе од Истанбул
Сертаб Еренер

**Сертаб Еренер** (турски: *Sertab Erener*) (роден на  година во ) — позната турска поп пејачка, победничка на Евровизија 2003 со песната Everyway That I Can.

Категорија:Живи луѓе
Категорија:Турски пејачи
Категорија:Победници на Евровизија
Категорија:Евровизија 2003
Таркан

**Таркан Теветоглу ** (турски: *Tarkan Tevetoğlu *) (роден на  година во , Западна Германија) е познат турски поп пејач.

Од страна на медиумите честопати се нарекува *Принц на попот*. Во текот на својата кариера, тој има издадено неколку албуми, и продадено околу 29 милиони албуми. Во текот на 1997 година ја основал компанијата HITT. Тој е еден од малкуте пејачи кои успеале да се пробијат во музиката, и покрај тоа што не пее на англиски јазик. Atlantic Records го опишал како еден од најдобрите изведувачи во светот.

## Наводи

Категорија:Живи луѓе
Категорија:Турски пејачи
Категорија:Поп-фолк пејачи
Категорија:Помаци
Категорија:Родени во 1972 година
Сигетсентмиклош

**Сигетсентмиклош** (унг. *Szigetszentmiklós*) — град во округот Пешта во Унгарија, со 32.340 жители. Тој е едно од предградијата на главниот град Будимпешта.

## Потекло на името
* Сигет (*Sziget*) = остров - Сигетсентмиклош е град на островот Чепел на реката Дунав
* Сент Миклош (*Szent Miklós*) = Свети Никола, кој е светец заштитник на градот

## Местоположба
Градот се наоѓа во северниот дел од Панонската Низина, во централниот дел на Унгарија. Сместен е на островот Чепел, што реката Дунав го оформува веднаш по напуштањето на Будимпешта. Од главниот град Будимпешта е оддалечен околу 20 км, јужно.

## Население
Етничка припадност на населението:
* Унгарци: 91,3%
* Бугари: 0,2%
* Роми: 0,5%
* Германци: 0,6%
* Словаци: 0,6%
* Украинци: 0,1%
* Непознато: 8,5%

## Историја
По зајакнувањето на династијата Арпад, денешниот регион Ракева му припаднал на унгарското кралство.

Сигетсентмиклош во пишан документ првпат се спомнува во 1264 година, а за град е прогласен во јануари 1986 година.

## Збратимени градови
*  Хаукипудас (1992), Финска
*  Георгени (1996), Романија
*  Буско-Здруј (2003), Полска
*  Спекија (2003), Италија
*  Штајнхајм (Вестфалија) (2003), Германија
*  Горна Орјаховица (2004), Бугарија
*  Кочани (2004), Македонија

## Галерија

Податотека:Szigetszentmiklós gyár1.jpg
Податотека:Szigetszentmiklós gyár3.jpg
Податотека:Szigetszentmiklós gyár4.jpg


## Наводи


Категорија:Градови во Унгарија
Хадисе

**Хадисе Ачикгёз** (турски: *Hadise Açıkgöz*) (родена на  година во Мол, Белгија) е позната турско-белгиска поп пејачка, учесничка на Евровизија 2009 со песната Düm Tek Tek.

Хадисе својата кариера ја започнала во 2004 година со издавањето на нејзиниот сингл "Sweat". Следувал синглот Milk Chocolate Girl , како и издавање на албум во 2005 година кој доживеал исклучителен успех. По ова следувале албумите Hadisе и Fast Life. во текот на 2009 година ја претставувала Турција на Евровизија 2009 каде го освоила четвртото место.

## Наводи

Категорија:Живи луѓе
Категорија:Турски пејачи
Категорија:Белгиски пејачи
Категорија:Учесници на Евровизија